Այսօր թերթեր ունենք, որտեղ ինչքան վատ բան գրես դիմացինի հասցեին, այնքան լավ: Բայց եթե տվյալ թերթում փորձ արվի հակառակորդի հասցեին դրական խոսք ասել, թերթը կգրաքննի, որովհետեւ ինքը մյուս ճամբարից է: Սա է վիճակը, այսինքն` գրաքննվում են այն բոլոր նյութերը, որոնք տվյալ թերթի քաղաքական հայացքներին չեն համապատասխանում: Սրա լուծումը կա, մեզնից առաջ եվրոպացիները գտել են: Թերթը պետք է անաչառ լրատվություն ապահովի, լուրն անմիջապես չմեկնաբանի, որից հետո ինչ վերլուծություն ուզում է, կարող է ներկայացնել, ասենք` խմբագրականում, երկրորդ կամ երրորդ էջերում: